ཕྱི་ལོ་༢༠༡༦ཟླ་༣ཚེས་༢༨་ནས་ཟླ་༦ཚེས་༤བར་བདུན་ཕྲག་བཅུའི་རིང་ལི་ཤུའི་མཐོ་སློབ་ཏུ་རྒྱལ་སྤྱིའི་སློབ་མ་རྣམས་ལ་ཐེག་འགྲེལ་མེ་ལོང་དགུ་བསྐོར་ནང་གི་སྔགས་རྫོགས་ཐེག་པ་གཉིས་འཆད་ཁྲིད་གནང་བ་དང་།དཔེ་འཁྲིད་དབུ་འཛུགས་མ་གནང་སྔོན་ལི་ཤུའི་དགེ་སློབ་རྣམས་བལ་ཡུལ་༸དཔལ་ཁྲི་བརྟན་ནོར་བུ་རྩེར་གསང་གསུམ་བོན་གྱི་མཛོད་འཛིན་༸སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་གི་བརྟན་བཞུགས་ཀྱི་མཛད་སྒོར་བཅར་ནས་གསོལ་འདེབས་དང་མནྜལ་འདེགས་འབུལ།དེ་བཞིན་༧སྐྱབས་རྗེ་ཡོངས་འཛིན་མཆོག་གི་མདུན་ནས་ཟབ་གདམས་བཀའ་དབང་སོགས་ཞུས།དེ་བཞིན་༧སྐྱབས་རྗེ་མཁན་རིན་པོ་ཆེ་བསྟན་པ་གཡུང་དྲུང་མཆོག་དང་༧དཔོན་སློབ་ཚངས་པ་བསྟན་འཛིན།སྒྲུབ་གྲྭའི་མཁན་རིན་པོ་ཆེ་སོགས་ནས་ཀྱང་བོན་འབྲེལ་གྱི་ཟབ་གདམས་གང་འགབ་ཞུས་ཏེ་ལི་ཤུའི་མཐོ་སློབ་ཏུ་ཕྱིར་ཕེབས་གྲུབ་མཚམས་དཔེ་འཁྲིད་རྣམས་མཇུག་ལེགས་པར་བསྐྱངས།དཔེ་འཁྲིད་ཀྱི་མཇུག་བསྡོམས་སུ་ལི་ཤུའི་དགེ་སློབ་རྣམས་༸དཔལ་གཤེན་བསྟན་༧སྨན་རིའི་དགོན་ལ་བཅར་ནས་༸སྐྱབས་རྗེ་དམ་པ་རྒྱལ་བ་༧སྨན་རིའི་ཁྲི་འཛིན་སོ་གསུམ་པ་མཆོག་དང་༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་མཆོག་༧སྨན་རིའི་བཤད་སྒྲུབ་མཁན་དཔོན་སློབ་སོགས་མཇལ་བཅར་ཞུས་ནས་ལོ་དང་པོའི་སློབ་དུས་གསུམ་པའི་དཔེ་འཁྲིད་ཡོངས་སུ་ཞུས་ཟིན།།